Tájékoztatás szünidei gyermekétkeztetés igényléséről

**Tisztelt Lakosság!**

Isaszeg Város Önkormányzata a 2024/2025-ös tanév szüneteiben a „szünidei gyermekétkeztetés” keretein belül biztosítja a gyermekek étkeztetését.

A szünidei gyermekétkeztetés keretében a gyermek lakóhelye, vagy tartózkodási helye szerinti települési **önkormányzat**a szülő, törvényes képviselő kérelmére **egyszeri meleg főétkezést, ingyenesen biztosít a hátrányos helyzetű, valamint halmozottan hátrányos helyzetű gyermekek részére a nyári szünet időtartama alatt legalább 43 munkanapon, az őszi, téli és tavaszi szünetben az adott tanítási szünet időtartamára eső valamennyi munkanapon:**

* **őszi szünet:** 2024.10.28. - 10.31. – 4 nap
* **téli szünet:** 2024.12.23 - 2025.01.03. – 7 nap
* **tavaszi szünet:** 2025.04.17 - 2025.04.25. – 7 nap

A szünidei gyermekétkeztetés igénylésére rendszeresített formanyomtatvány átvehető a **Polgármesteri Hivatal** Ügyfélszolgálatán, valamint a hátrányos, illetve halmozottan hátrányos helyzetet megállapító határozat mellékleteként kerül kiküldésre.

**A formanyomtatványon igényelt szünidei gyermekétkeztetések pontos helyszínéről, időpontjairól az érintettek levélben kapnak tájékoztatást.**

A kérelmet a Polgármesteri Hivatal Ügyfélszolgálatán, valamint az Igazgatási Osztály Szociális és Igazgatási Irodáján (7. sz. iroda) lehet leadni.

Az évközi szünet időtartama kivételével a nevelési év, tanév során bármikor benyújtható, illetve módosítható.